Anki

Anki sen programa cel na maxmo bon inmemori. To sen sistema fe teligido ricu (Englisi Spaced Repetition System).

Unyum, yonguyen fe Anki musi na krea forikarta (Englisali flashcard). Forikarta hare dua mon: "frontali" mon (hu da hare informe hu yonguyen jixi da) ji "rukeli" mon (hu da hare informe hu yonguyen vole na inmemori da). Fe misal, ren abil na yongu Anki cel na xwexi lexi de basa.

Anki okogi forikarta tas yonguyen. Yonguyen doxo frontali mon ji musi na sayso rukeli mon. Eger yonguyen no sukses fe sayso, te musi na kliku buton Ripul. Eger yonguyen sukses, te musi na seleti buton fol sahiya ji velosiya de sesu memori. Fol klikudo buton, Anki xa ripul okogi hin forikarta maxmo or minmo jaldi.

Muhim idey de Anki (ji de alo sim programa) sen ki ordinari ren xorposhare multi watu koski te no estudi fe sahi momento (ren estudi godomo dyer (informe uje sen wanjido) or posdyer (informe no sen nerxalimo wanjido)). Yon Anki, yonguyen abil na xwexi moyun informe fe sahi momento, celki te abil na memori informe dur maximum watu yon minimum ergo.